open-index/open-wikipedia-markdown huggingface dataset:
Poruchy očných svalov, binokulárnych pohybov, akomodácie a refrakcie (MKCH-10)

**H49 - H52: Poruchy očných svalov, binokulárnych pohybov, akomodácie a refrakcie** je položka z medzinárodnej klasifikácie chorôb. Patrí do VII. kapitoly MKCH-10 - Choroby oka a jeho adnexov.

Nezahŕňa: 
* nystagmus a iné nepravidelné pohyby oka (H55)

;H49 - PARALYTICKÝ STRABIZMUS (ŠKUĽAVOSŤ)
*Nezahŕňa:
** oftalmoplégiu
*** vnútornú (interna) (H52.5)
*** internukleárnu (H51.2)
*** progresívnu supranukleárnu (G23.1)

*H49.0 - Ochrnutie tretieho nervu (n. oculomotoris)
*H49.1 - Ochrnutie štvrtého nervu (n. trochlearis)
*H49.2 - Ochrnutie šiesteho nervu (n. abducens)
*H49.3 - Úplná oftalmoplégia (vonkajšia)
*H49.4 - Progresívna vonkajšia oftalmoplégia
*H49.8 - Iná paralytická škuľavosť
**Vonkajšia oftalmoplégia NS
**Kearnsov-Sayerov syndróm
H49.9 - Nešpecifická paralytická škuľavosť

;H50 - INÝ STRABIZMUS (ŠKUĽAVOSŤ)
*H50.0 - Konvergentný konkomitantný strabizmus
**Ezotropia (alternujúca) (monokulárna) okrem intermitentnej
*H50.1 - Divergentný konkomitantný strabizmus
**Exotropia (alternujúca) (monokulárna) okrem intermitentnej
*H50.2 - Vertikálny strabizmus
*H50.3 - Intermitentná heterotropia
**Intermitentná
*** ezotropia (alternujúca) (monokulárna)
*** exotropia (alternujúca) (monokulárna)
*H50.4 - Iná a nešpecifická heterotropia
**Konkomitantný strabizmus NS
**Cyklotropia
**Hypertropia
**Hypotropia
**Mikrotropia
**Monofixačný syndróm
*H50.5 - Heterofória
**Alternujúca hyperfória
**Ezofória
**Exofória
*H50.6 - Mechanický strabizmus
**Brownov pošvový syndróm
**Strabizmus ako následok zrastov
**Traumatické obmedzenie pohybu očných svalov
*H50.8 - Iná špecifikovaná škuľavosť
**Duaneov syndróm
*H50.9 - Škuľavosť nešpecifikovaná

;H51 - INÉ PORUCHY BINOKULÁRNYCH POHYBOV
*H51.0 - Ochrnutie konjugovaného pohľadu
*H51.1 - Nedostatočnosť a nadmernosť konvergencie
*H51.2 - Internukleárna oftalmoplégia
*H51.8 - Iné špecifikované poruchy binokulárneho pohybu
*H51.9 - Nešpecifikované poruchy binokulárneho pohybu

;H52 - PORUCHY REFRAKCIE A AKOMODÁCIE
*H52.0 - Hypermetropia
*H52.1 - Myopia
**Nezahŕňa:
*** degeneratívnu myopiu (H44.2)
*H52.2 - Astigmatizmus
*H52.3 - Anizometropia a anizeikonia
*H52.4 - Presbyopia
*H52.5 Poruchy akomodácie
**Vnútorná oftalmoplégia (kompletná) (totálna)
**Paréza akomodácie
**Spazmus akomodácie
*H52.6 - Iné poruchy refrakcie
*H52.7 - Nešpecifikovaná porucha refrakcie

## Zdroj
* Národné centrum zdravotníckych informácií

Kategória:MKCH-10
Kategória:Oftalmológia
Kategória:Choroby oka
Request for comments

**RFC** je skratka anglického výrazu (**request for comments** – žiadosť o komentáre), ktorá sa používa pre označenie radu štandardov a ďalších dokumentov opisujúcich internetové protokoly, systémy a pod. Ako už názov napovedá RFC sú oficiálne považované skôr za odporúčania ako normy v tradičnom zmysle, napriek tomu sa podľa nich riadi väčšina internetu.

Jednotlivé RFC dokumenty vydáva editor RFC podľa príkazov Internet Architecture Board. Každé RFC má pri zverejnení pridelené číslo. Žiadne vydané RFC sa nikdy neruší, len sa v budúcnosti môže upraviť vydaním novšieho RFC.

Všetky RFC sú k dispozícii na stiahnutie na viacerých miestach na internete . Každé RFC je dostupné v podobe čistého ASCII textu (v angličtine), z ktorého sa tvoria aj ďalšie verzie (napr. HTML, PDF a pod.).

Na rozdiel od klasických noriem a štandardov vydávaných klasickými normotvornými inštitúciami (ako napr ISO, ANSI a pod.) vznikajú RFC trochu iným spôsobom. Pôvodnými autormi jednotlivých RFC sú zvyčajne konkrétni experti, ktorí sa snažia riešiť konkrétny problém, ktorého riešenie ponúknu vo forme návrhu RFC internetovej verejnosti (ako tzv. Internet Draft). Ak je dané riešenie (často už dobre fungujúce v rámci nejakej pilotnej prevádzky) uznané za prínosné, dokument sa vydá ako RFC.

Toto pragmatické riešenie štandardov zostavovaných jednotlivcami alebo malými skupinami na základe praktických skúseností má mnohé výhody oproti formálnejším procesom štandardizačných komisií pri úradoch typu ISO. Štandardy vytvorené pomocou RFC sú (vzhľadom na absenciu akejkoľvek skutočnej moci na ich presadzovanie) až na výnimky dodržiavané, pričom pomohli rozšíreniu internetu do dnešných celosvetových rozmerov.

Istá neformálnosť procesu vytvárania RFC dokumentov sa odzrkadľuje v tradícii vydávania žartovných RFC, ktoré sú publikované zvyčajne v apríli každého roka.

## Referencie

Kategória:Internetové protokoly
Kategória:Internetové štandardy
Wilsonovo nábrežie

**Wilsonovo nábrežie** je ulica v meste Nitra. Nachádza sa v mestskej časti Staré mesto. Je pomenovaná po americkom prezidentovi Woodrowovi Wilsonovi. Patrí medzi najdlhšie ulice v meste.

## Trasa
Ulica v prevažnej miere tvorí pravé nábrežie rieky Nitra. Trasou sa rozdeľuje na tri na seba nenadväzujúce úseky. Prvý sa začína v kruhovom objazde s ulicami Mostná a Parkové nábrežie, odkiaľ pokračuje popri rieke až po svetelnú križovatku s ulicami Štúrova a Československej armády. V tomto úseku do nej ústia ulice Za Ferenitkou, Kmeťkova, Fraňa Mojtu, Andreja Šulgana a Hodálova a taktiež Chrenovský most.

Druhý úsek vedie spoza internátu SPU Mladosť po nedobudovanú križovatku s Hodžovou ulicou, pričom oba konce tohto úseku tvoria slepú ulicu. Ústia tu do nej Chalupkova, Spojovacia, Kalinčiakova, Kukučínova a Jánošíkova ulica. V budúcnosti má v týchto miestach stáť štvrtý staromestský most cez rieku, ktorý bude slúžiť výlučne cyklistom a peším a bude súčasťou novej cyklotrasy Nábrežie mládeže.

Tretí úsek vzniká zo Záhradnej ulice pri predajni potravín a pokračuje až po križovatku so Stračou a Priemyselnou ulicou.

Pozdĺž Wilsonovho nábrežia od križovatky s Chalupkovou ulicou neprerušene pozdĺž rieky až po koniec ulice vedie cyklistická trasa zo Starého mesta do Dolných Krškán. V priestore križovatky s Priemyselnou ulicou sa taktiež nachádza cyklodepo.

## Doprava
Ulica patrí medzi menej vyťažené v rámci Starého mesta.

Po ulici premáva linka mestskej hromadnej dopravy č. 25 v úseku Záhradná - križovatka Stračia a Priemyselná a nachádzajú sa tu zastávky *Záhradná*, *Wilsonovo nábrežie* a *Priemyselná*. V minulosti premávalo v oblasti Predmostia po ulici niekoľko liniek MHD, avšak od roku 2010 sú všetky linky jednotne vedené po ulici Fraňa Mojtu.

Parkovanie na ulici je povolené, a to na vyhradených platených parkovacích miestach v úseku od Predmostia po križovatku so Štúrovou a bezplatné na zvyšku trasy. Celá ulica je zaradená v 2. okruhu.

## Referencie

Kategória:Ulice v Nitre
Kategória:Nábrežia na Slovensku
Majstrovstvá sveta v canoe pole 2000

**Majstrovstvá sveta v canoe pole 2000** boli v poradí 4. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v São Paulo, v Brazílii od 6.10. júla 2000, za účasti 17 mužských a 10 ženských tímov. Nováčikom turnaja bol iba mužský tím Argentíny. Víťazmi sa stali po prvýkrát Briti aj Nemky.

## Konečné poradie

**Muži**

**Ženy**

## Externé odkazy
* Canoe polo na oficiálnej stránke ICF  
* Výsledky MS a ME v canoe pole   

## Zdroj
* MS 2000 na stránke ICF  

Kategória:Šport v 2000
Kategória:Majstrovstvá sveta v canoe pole
Canoe polo
Kategória:2000 v Brazílii
Acireale

**Acireale** je talianske prístavné a kúpeľné mesto. Nachádza sa na východnom pobreží Sicílie, v provincii Catania. Mesto leží na železničnej trati spájajúcej Cataniu s Messinou, neďaleko sopky Etna.

V meste dominuje predovšetkým potravinový priemysel (minerálne vody) a výroba kožených výrobkov.

## Významné objekty
* pôvodne baroková katedrála z konca 16. a začiatku 17. storočia
* barokový kostol San Sebastiano
* prírodná rezervácia "La Timpa"

## Referencie

## Zdroj
* 

Kategória:Mestá na Sicílii
Majstrovstvá sveta v canoe pole 2002

**Majstrovstvá sveta v canoe pole 2002** boli v poradí 5. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v Essene, v Nemecku od 11.15. septembra 2002, za účasti dovtedy rekordných 27 mužských a 19 ženských tímov. Nováčikmi turnaja boli mužské tímy Dánska, Česka, Švédska, Lotyšska a Iránu a ženské tímy Talianska, Holandska, Španielska, Maďarska, Poľska, Fínska, Švédska, Dánska a Taiwanu. Ďalšími tímami, ktorí sa pôvodne mali predstaviť na MS boli aj Litovci a Brazílčanky. Víťazmi sa druhýkrát v histórii stali Briti a Nemky.

Spolu so seniormi sa prvýkrát na MS predstavili aj hráči mužov a žien do 21 rokov.

## Muži
### Základné skupiny

;Skupina A

;Skupina B

;Skupina C

;Skupina D

;Skupina E

;Skupina F

;Skupina G

;Skupina H

### Finále

## Ženy
### Základné skupiny

;Skupina A

;Skupina B

;Skupina C

;Skupina D

### Finále

## Konečné poradie

**Muži**

**Ženy**

**Muži do 21 rokov**

**Ženy do 21 rokov**

## Externé odkazy
* Canoe polo na oficiálnej stránke ICF  
* Výsledky MS a ME v canoe pole  
* Fotky z MS 2002 

## Zdroj
* MS 2002 na stránke ICF  

Kategória:Šport v 2002
Kategória:Majstrovstvá sveta v canoe pole
Canoe polo
Kategória:2002 v Nemecku
Kategória:Šport v Essene (Nemecko)
Maia (dcéra Atlanta)

[náhľad|''Maia a jej sestry'', autor: [Elihu Vedder (1836 – 1923)]]
**Maia** (iné názvy: **Máia, Maias, Maié**; starogr. *Μαῖα, Μαίας, Μαίη* – *Maia/Máia, Maias, Maié*, ) je v gréckej mytológii dcéra Titana Atlanta   a Pléiony, dcéry Titana Ókeana.

Maia bola jednou zo siedmich sestier Plejád. Jej sestrami boli Alkyoné, Élektra, Taygeté, Meropé, Kelainó, Asteropé. Do Maie, ktorá v mladosti žila v Arkádii sa zaľúbil najvyšší boh Zeus a ona mu potom v jaskyni vrchu Kyllény porodila syna Herma,, ktorý sa neskôr stal poslom bohov, pútnikov, obchodníkov, lekárov, rečníkov, pretekárov, ale aj podvodníkov a zlodejov.  
 
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a boh Zeus ich potom vzal na nebo a premenil na hviezdy Plejády, ktoré na nebi žiaria dodnes.

## Mytológia

### Narodenie Herma
[alt=Merkúr a Maia na striebornom pohári, ktorý venoval slobodník P. Aelius Eutychus (koniec 2. storočia), z galsko-rímskeho náboženského náleziska|náhľad|Merkúr a Maia na striebornom pohári, ktorý venoval slobodník P. Aelius Eutychus (koniec [2. storočie|2. storočia), z galsko-rímskeho náboženského náleziska]]
Podľa *Homérovho Hymnu na Herma* sa Zeus uprostred noci tajne miloval s Maiou, ktorá sa vyhýbala spoločnosti bohov, v jaskyni Kylléne. Tá otehotnela a čakala Herma. Po pôrode ho Maia zabalila do prikrývok a išla spať. Rýchlo dospievajúce nemluvňa Hermes sa odplazilo do Tesálie, kde do večera svojho prvého dňa života ukradlo svojmu nevlastnému bratovi Apolónovi časť dobytka a vytvorilo lýru z korytnačieho panciera. Maia odmietla uveriť Apolónovi, keď tvrdil, že Hermes je zlodej, a Zeus sa vtedy postavil na Apolónovu stranu. Nakoniec Apolón vymenil dobytok za lýru, ktorá sa stala jedným z jeho identifikačných znakov.

Hoci v *Homérovom hymne* je Maia Hermovou opatrovateľkou a opatrovníčkou, v Sofoklovej dnes už stratenej satyrskej hre *Ichneutae* zverila Maia nemluvňa Herma do opatery a výchovy Kylléne (miestnej horskej bohyni), a tak sa satyri a Apolón pri hľadaní strateného dobytka boha stretávajú práve s ňou.

### Ako opatrovateľka
Maia vychovala aj nemluvňa Arka, dieťa Kallisto a Dia. Diova manželka Héra, ukrivdená milostným vzťahom, v žiarlivom hneve premenila Kallisto na medveďa. Arkas je eponymom Arkádie, kde sa Maia narodila. Príbeh Kallisto a Arkasa je podobne ako príbeh Plejád zakladateľským mýtom pre hviezdnu formáciu súhvezdia Veľká medvedica a Malý medveď, Veľký a Malý medveď.

## Rodostrom: postavenie medzi bohmi Olympu

## Referencie a bibliografia


## Zdroj

Kategória:Postavy gréckej mytológie
Moët & Chandon

**Moët & Chandon**, tiež **Moët et Chandon** alebo **Moët**, je francúzska spoločnosť vyrábajúca šampanské. Spolumajiteľ tejto značky je koncern LVMH - Moët Hennessy Louis Vuitton. Moët et Chandon patrí medzi najväčšie svetové firmy distribuujúce šampanské. Podnik bol založený v roku 1743 vinárom Claude Moëtom. Dnes firma vlastní vyše 1 000 ha viníc a ročne vyprodukuje približne 26 miliónov fliaš.

## História
### Začiatky fungovania
Moët et Chandon začali podnikať najprv pod názvom Moët et Cie, (Moët & Co.); firmu založil vinár z Épernay Claude Moët v roku 1743 a začal predávať svoje víno zo Champagne do Paríža. Počas vlády Ľudovíta XV. sa zvýšil vo Francúzsku dopyt po šumivom víne, a po prebratí podniku synom Claude Moëta Claude-Louisom, začala byť firma Moët hlavným dodavateľom pre šľachtu a aristokraciu v krajine.

Moët začal v roku 1750 podnikať s Madame de Pompadour, ktorá priniesla toto šampanské do Compiègne. V tomto roku tiež začal vyvážať svoje produkty do Nemecka, Španielska, východnej Európy a koloniálnej britskej Ameriky. V roku 1792, po smrti Claude Moëta, jeho vnuk Jean-Rémy Moët prevzal kontrolu nad firmou Moët et Cie, a rozšíril podnikania o nákup viníc Abbey of Hautvillers, kde benediktínsky mních Dom Pérignon zdokonalil výrobu šampanského.  

### Pôsobenie v 19. storočí

Na začiatku 19 storočia pozdvihol firmu na medzinárodnom trhu Napoleon Bonaparte. Dopomohol k tomu vtedajší riaditeľ firmy Jean-Rémy, keď sa osobne stretol v roku 1804 s Napoleonom, ktorý bol ubytovaní spolu so svojím vojskom v sídle firme 20 rue de Champagne. Vďaka väčšej pozornosti Napoleona sa toto šampanské vyzdvihlo na vysokú úroveň. Jean-Rémy dostal dôstojnícky kríž čestnej légie. Na počesť Napoleona sa vyrába kolekcia Brut Imperial na jeho počesť.  

Po jeho vyzdvihnutý začala spoločnosť Moët & Chandon byť obľúbená medzi osobnosťami ako napríklad u Alexandra II., Františka II., Arthura Wellesley, 1. vojvodu z Wellingtonu, Madame de Staël a aj u kráľovnej Viktórie. V 20. rokoch 19. storočia bola ročná produkcia 20 000 fliaš. Vedenia spoločnosti v roku 1832 opustil Jean-Rémy, a nahradil ho jeho syn Victor Moët a jeho zať Pierre-Gabriel Chandon de Briailles. Po ich nástupe sa zmenil názov M.Chandon na Moët et Chandon. V roku 1842 zaradila firma do svojej výroby svoj prvý ročník šampanské. Ich najpredávanejšou značkou, Brut Imperial bol prvýkrát predstavený v roku 1860.

V roku 1879 odkúpila firma oblasť Val-de-Marne, aby rozšírila výrobu. Taktiež odkúpili oblasti Cramant, Le Mesnil-sur-Oger, Bouzy, Ay a aj Verzenay. Taktiež stúpol počet zamestnancov. V tejto dobe bolo zamestnaných u Moët & Chandon 2 000 ľudí. Títo ľudia boli veľmi dobre sociálne zabezpečení, ako napríklad mali zadarmo lekársku starostlivosť, bývanie, penzióny, peňažnú výpomoc v materstve, nemocenské, a bezplatnú právnu pomoc. V roku 1872 bola ročná produkcia 2 milióny fliaš a v roku 1880 už 2,5 miliónov fliaš. 

Kategória:Podniky vo Francúzsku
Kategória:Značky LVMH
Achille van Acker

**Achille van Acker** (* 8. apríl 1898, Bruggy, Belgicko – † 10. júl 1975, Bruggy, Belgicko) bol belgický socialistický politik. 

## Životopis
Pôsobil v odborovom hnutí, počas 2. svetovej vojny v protifašistickom odboji. V povojnovom období bol ministerským predsedom vo viacerých vládach Belgicka: v rokoch 1945 – 46 sa podieľal na obnove krajiny a v rokoch 1954 – 58 na zlepšení vzťahov medzi ľavicou a kráľovským dvorom. 

## Zdroj
* 

Kategória:Predsedovia vlády Belgicka
Kategória:Osobnosti z Brugg
Kategória:Rytieri veľkokríža Radu za zásluhy Talianskej republiky
Kategória:Nositelia Radu bielej ruže
Samuel S. Wilks

**Samuel Stanley Wilks** (* 17. jún 1906, Little Elm, Texas, USA – † 7. marec 1964, Princeton, New Jersey) bol americký matematik a akademik, ktorý sa zaslúžil o rozvoj matematickej štatistiky, najmä v oblasti praktických aplikácií.

Narodil sa v texaskom meste Little Elm, kde vyrastal na farme. Študoval na univerzite v Iowe (*[[University of Iowa]]*) a získal tu titul Ph.D. Jeho záverečná práca sa zaoberala problémom štatistických meraní v oblasti vzdelávania a bola publikovaná v odbornom časopise *Journal of Educational Psychology*. 

V roku 1933 začal vyučovať matematiku na princetonskej univerzite a v roku 1938 sa stal šéfredaktorom v časopise *Annals of Mathematical Statistics*, ktorého vedenie prevzal po matematikovi Carverovi. 

V roku 1944 bol vymenovaný za profesora a stal sa vedúcim katedry matematickej štatistiky na princetonskej univerzite. O niekoľko rokov neskôr sa tam stal aj vedúcim matematického oddelenia. Preslávil sa najmä svojou prácou v oblasti viacrozmernej štatistickej analýzy.

Wilks zomrel v roku 1964 v Princetone.

## Zdroj
*

Kategória:Štatistici USA
Kategória:Osobnosti z Texasu
Majstrovstvá sveta v canoe pole 2004

**Majstrovstvá sveta v canoe pole 2004** boli v poradí 6. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v Mijoši, v prefektúre Aiči, v Japonsku od 21.25. júla 2004, za účasti dovtedy rekordných 18 mužských a 14 ženských tímov. Nováčikmi turnaja boli mužský tím Singapuru a ženské tímy Singapuru a Hongkongu. Víťazmi sa stali Holanďania a druhýkrát v histórii Britky.

Turnaj žien do 21 rokov sa z dôvodu nízkeho počtu účastníkov neuskutočnil.

## Muži
### Základné skupiny

;Skupina A

;Skupina B

;Skupina C

;Skupina D

### Finále

## Ženy
### Základné skupiny

;Skupina A

;Skupina B

### Finále

## Konečné poradie

**Muži**

**Ženy**

**Muži do 21 rokov**

## Externé odkazy
* Canoe polo na oficiálnej stránke ICF  
* Výsledky MS a ME v canoe pole  

## Zdroj
* MS 2004 na stránke ICF  
* Archívne výsledky ICF 

Kategória:Šport v 2004
Kategória:Majstrovstvá sveta v canoe pole
Canoe polo
Kategória:2004 v Japonsku
Jesse James

**Jesse Woodson James** (* 5. september 1847, Kearney, Missouri, USA – † 3. apríl 1882 St. Joseph) bol americký zločinec.

## Život
Jesse a jeho brat Franklin (Frank) James boli vzdelaní a pochádzali z prestížnej rodiny farmárov. Ich otec, reverend Robert James, bol baptista, ktorý si vzal Zereldu Colea Jamesovú a v roku 1842 sa odsťahoval z Kentucky do Missouri. V lete 1863 bola ich farma brutálne napadnutá unionistickými vojakmi.

V roku 1874 sa Jesse oženil so svojou dlhoročnou láskou, sesternicou Zereldou Mimmsovou a spolu mali dve deti. Obaja bratia Jamesovci boli známi ako dobrí, rodinne založení muži, ktorí milovali svoje manželky a trávili čas so svojimi deťmi, no naďalej pokračovali v trestnej činnosti.
Dokonca aj po tom, ako ostatní členovia gangu boli zabití a ich priateľ Younger bol poslaný do väzenia na 25 rokov. V roku 1879 bratia Jamesovci plánovali ešte jednu lúpež s Charliem a Bobom Fordom. Guvernér Crittenden z Missouri zozbieral veľkú odmenu. Fordovci sa však rozhodli zarobiť si zradou.

## Smrť
Po raňajkách 3. apríla 1882 sa Jesse obrátil utrieť od prachu obraz jeho obľúbeného koňa Skyrocket. Bob vystrelil na Jesseho do zadnej časti hlavy. Jesse bol na mieste mŕtvy, mal 34 rokov. Ľudia v Missouri boli pobúrení metódami použitými pri vražde a považovali ju za zbabelý atentát. Po troch mesiacoch sa Frank vzdal u Crittendena. Porota ho neodsúdila pre slabé dôkazy a tak Frank mohol pokojne žiť.

## Literatúra
Jesse James bol často využívaný ako románová postava. Historicky najpresnejším je román *The Assassination of Jesse James by the Coward Robert Ford* od Rona Hansena, ktorý sa dočkal rovnomennej filmovej adaptácie v roku 2007.

## Odborná literatúra
* ČERNÍK, Jiří:  Jesse James : "Robin Hood" amerického západu. In: *Historická revue*, roč. XXIX, 2018, č. 2, s. 66 - 71.

## Iné projekty

## Zdroj

Kategória:Zločinci USA
Kategória:Divoký západ
FC ŠTK 1914 Šamorín

**FC ŠTK 1914 Šamorín** je slovenský futbalový klub pôsobiaci v Šamoríne. Založený bol v roku 1914. Momentálne hrá 2. slovenskú futbalovú ligu.

## Externé odkazy
* Oficiálna stránka klubu  

Šamorín
Kategória:Futbalové kluby založené v 1914
Kategória:Šport v Šamoríne
Šórea mohutná

**Šórea mohutná** (mimo taxonómie aj: **šála, sála , sál, šálový strom, sálový strom**, nepresne *sal*; lat. *Sorea robusta*) je strom z čeľade dvojkrídlačovité (Dipterocarpaceae). 

## Opis
Je to mohutný tropický strom. Vyskytuje sa na Indickom polostrove. Rastie mierne rýchlo až pomaly. Výška je 30 až 35 m a priemer kmeňa do 2 až 2,5 m. V kôre a stržni sú kanáliky. Plod je jednosemenný oriešok s kožovitým kalichom. Tradične sa považuje za strom Višnua.

## Referencie

## Iné projekty

## Externé odkazy
* Gautam KH, Devoe NN: "Ecological and anthropogenic niches of sal (Shorea robusta Gaertn. f.) forest and prospects for multiple-product forest management - a review" Forestry Advance Access 2005 

## Zdroje
* 
* 

Kategória:Dvojkrídlačovité
Kategória:Listnaté stromy
Kategória:Olejniny
Kategória:Najmenej ohrozené druhy
Šála

**Šála** môže byť:
*zastarano: šál (druh odevu)
*v dávnej slovenčine: 
**šálka
**misa
*choroba (zrýchlený rast kosti na nohách a podobne) koňa, pozri šála (kôň)
*šórea mohutná
*v Indii: legendárny zakladateľ rodu Hój(a)šálovcov, pozri Šála (Hójašálovci)
*v Mezopotámii/Sýrii: bohyňa, manželka boha Adada, pozri Šála (bohyňa)
Sála

**Sála** môže byť:
*sieň
*rieka v Nemecku, pozri Sála (rieka)
*šórea mohutná

## Pozri aj
* Dlhá Sála
John Wishart

**John Wishart** môže byť:

* škótsky matematik a štatistik, pozri John Wishart (štatistik)
* škótsky biskup, pozri John Wishart (biskup)

Wishart, John
Husova kazatelna

**Husova kazatelna** je chránená prírodná pamiatka za obcou Petrovice v okrese Příbram.

Ide o dvojmetrový kamenný kývavec, nachádzajúci sa medzi množstvom iných kameňov, ale nedá sa prehliadnuť. Je najväčší a je to jediný kývavec. Jeho rozmery sú 2 metre na výšku, 3 metre na dĺžku a široký je 1,8 metra. Ostatné kamene sú klasické a v rôznych veľkostiach. Tento kývavec má vo vrchnej časti akoby vyhĺbenú misu o veľkosti 80-krát . Tu podľa povestí stával kňaz pri kázňach k ľudu.

Podľa povestí na ňom kázal Ján Hus.

Nachádza sa neďaleko obce Žemličkova Lhota, asi tri kilometre severovýchodne od Petrovíc.  Kamenná oblasť je v malom lesíku, necelých 500 metrov od cesty.

## Referencie


## Pozri aj
* Zoznam chránených území v okrese Příbram

## Iné projekty

## Externé odkazy
* Informácie na AOPK ČR
* Informace na Biolib.cz
* Na stránke Hrady.cz

## Zdroj
* 

Kategória:Chránené územia v okrese Příbram
Kategória:Skalné útvary v Stredočeskom kraji
John Wishart (štatistik)

**John Wishart** (* 28. november 1898, Perth, Škótsko – 14. júl 1956, Acapulco de Juárez, Mexiko) bol škótsky matematik a poľnohospodársky štatistik. Je po ňom pomenované rozdelenie v štatistike. 

Na University College London spolupracoval s matematikom Karlom Pearson, neskôr pracoval spolu s Ronaldom Fisherom v poľnohospodárskom výskumnom inštitúte *[[Rothamsted Research]]*. Neskôr pracoval ako docent štatistiky na cambridgeskej univerzite, kde sa v roku 1953 stal prvým riaditeľom štatistického laboratória.

V roku 1931 sa stal členom Kráľovskej spoločnosti v Edinburgu. Od roku 1937 prispieval aj do vedeckého časopisu *[[Biometrika]]*. 

John Wishart zomrel 14. júla 1956 vo veku 57 rokov v Mexiku.

## Zdroj
* 

Kategória:Škótski matematici
Kategória:Škótski štatistici
Jakub Petružálek

**Jakub Petružálek** (* 24. apríl 1985, Litvínov) je český profesionálny hokejista, hrajúci v ruskej KHL za klub Amur Chabarovsk.

## Kariéra
V roku 2004 bol ako 266. v celkovom poradí draftovaný klubom New York Rangers. Po drafte odišiel do zámoria, kde hrával v klube Ottawa 67's pôsobiaceho v Ontario Hockey League (OHL). Po sezóne sa vrátil do Česka a v ročníku 2005/2006 strelil svoj prvý a doposiaľ jediný gól za Litvínov. V polovici sezóny sa vrátil do zámoria, kde pôsobil v zámorských súťažiach najmä v drese Albany River Rats (AHL). V roku 2008 dostal šancu v NHL v drese Caroliny. Po tom, ako sa nepresadil v prvom tíme (odohral len 2 zápasy), sa rozhodol vrátiť do Európy. V sezónach 2009/2010, 2010/2011 pôsobil v tíme fínskej SM-ligy – Lukko, kde nastúpil v 114 zápasoch základnej časti (37 gólov, 47 asistencií) a v 17 zápasoch play-off (9+6). V sezóne 2011/2012 bol hráčom ruského klubu Amur Chabarovsk. Momentálne hrá pre tím Dinamo Riga.

## Klubové štatistiky

Kategória:Českí hokejisti
Kategória:Hokejisti draftovaní klubom New York Rangers
Fábio Coentrão

**Fábio Coentrāo** (* 11. marec 1988, Vila do Conde, Portugalsko) je portugalský futbalový obranca tímu Rio Ave FC. Do klubu prišiel po sezóne 2018 z tímu Real Madrid.

## Klubová kariéra
### [[Rio Ave F.C.|Rio Ave]]
Svoju futbalovú kariéru začal v Vila do Conde, v Rio Ave F.C. v roku 2004 vo veku 16 rokov, hral tri zápasy v Portugalskej lige.

Po sezóne bol zvolený ako "objav sezóny" a to mu pomohlo aby si ho začali všímať iné kluby, najviac Sporting CP a SL Benfica, ale Coentrão výberom* Encarnados* (Benficu) v júli 2007. Jeho herný štýl bol prirovnaný k Arjenovmu Robbenovmu vo* World Soccer Magazine * v ich článku * 50 svetových talentov* roku 2007. 

### Benfica
Dňa 1. januára 2008 po tom, čo dostával málo príležitostí v Benfice, odišiel na Madeiru do C.D. Nacional ktorý si ho "požičal" do konca sezóny. Dňa 3. mája, skóroval dvakrát pri víťazstve 3-0  proti už víťazovi Champions League FC Porto. 

Coentrão bol blízko podpisu s Feyenoordom v roku 2008 cez letnú prípravu. O dva dni neskôr sa však pripojil k Realu Zaragoza, čerstvo zaradenej do španielskej druhej ligy.
Napokon sa vrátil do Portugalska do Rio Ave v januári 2009, (stále bol hráčom Benfici). 15. februára skóroval po individuálnej práci, aj keď prehrali 1-3 v Porte. 

V lete roku 2009 Coentrão predĺžil svoju zmluvu s Benficou do roku 2015 s výkupnou kauzulou 30 000 000 €.

Dňa 10. februára 2010 Benfica predala 20% práv na Coentrãa. Počas sezóny 2009/2010 mal prelomovú sezónu keďže sa objavil v celkovo 43 oficiálnych zápasoch (2851 minút). S klubom vyhral ligu a Portugalský ligový pohár.

 

### Real Madrid
Dňa 5. júla 2011 po rozsiahlych rokovaniach, Benfica a Real Madrid dospeli k dohode o prestupe Coentrãa, ktorý podpísal zmluvu na šesť rokov a Real Madrid vyšiel na € 30 m -  Ezequiel Garay išiel opačným smere ako súčasť dohody. Debutoval v letnej príprave v priateľskom zápase proti Los Angeles Galaxy.  Jeho prvé dve oficiálne zápasy boli proti FC Barcelona v španielskom pohári a španielskom superpohári. 
Coentrão debutoval v La Lige 28. augusta 2011 proti bývalému klubu Zaragoza, keď hral ako defenzívny záložník pri výhre 6-0 vonku. 
Coentrão strelil svoj prvý gól za Real Madrid dňa 16. decembra 2012 proti RCD Espanyol keď mu prihával Cristiano Ronaldo, ale zápas nakoniec skončil 2-2.
### Rio Ave F.C.
V letnom prestupovom období roku 2018 mu s Realom Madrid skončila zmluva. Odišiel zadarmo do Rio Ave F.C.

## Iné projekty

## Externé odkazy
Profil hráča na stránke Madrista.cz

Kategória:Hráči Real Madrid CF
Kategória:Portugalskí futbalisti
Ackermann

**Ackermann** môže byť:
* priezvisko
** nemecký matematik, venujúci sa logike, pozri Friedrich Wilhelm Ackermann
** nemecký herec, pozri Konrad Ernst Ackermann
Majstrovstvá sveta v canoe pole 2006

**Majstrovstvá sveta v canoe pole 2006** boli v poradí 7. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v Amsterdame, v Holandsku od 9.13. augusta 2006, za účasti 23 mužských a 20 ženských tímov. Nováčikmi turnaja boli ženské tímy Belgicka, Česka a Iránu. Pôvodne sa mal turnaja zúčastniť aj mužský tím Hongkongu. Víťazmi sa stali Francúzi a tretíkrát v histórii Nemky.

Na podujatí bolo udelených 186 kariet, z toho bolo 151 zelených, 34 žltých a 1 červená.

## Muži
### Základné skupiny

;Skupina A

;Skupina B

;Skupina C

;Skupina D

### Finále

## Ženy
### Základné skupiny

;Skupina A

;Skupina B

;Skupina C

;Skupina D

### Finále

## Konečné poradie

**Muži**

**Ženy**

**Muži do 21 rokov**

## Externé odkazy
* Canoe polo na oficiálnej stránke ICF  
* Výsledky MS a ME v canoe pole  

## Zdroj
* MS 2006 na stránke ICF  

Kategória:Šport v 2006
Kategória:Majstrovstvá sveta v canoe pole
Canoe polo
Kategória:2006 v Holandsku
Kategória:Športové podujatia v Amsterdame
Majstrovstvá sveta v canoe pole 2008

**Majstrovstvá sveta v canoe pole 2008** boli v poradí 8. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v Edmontone, v Kanade od 24.27. júla 2008, za účasti 20 mužských a 17 ženských tímov. Nováčikmi turnaja boli mužský a ženský tím Ruska. Víťazmi sa stali druhýkrát v histórii Holanďania a tretíkrát Britky.

Prvých 5 tímov a Taiwan z oboch kategórií sa kvalifikovalo na Svetové hry 2009, ktoré sa konali v taiwanskom Kao-siungu.

## Muži
### Základné skupiny

;Skupina A

;Skupina B

;Skupina C

;Skupina D

### Finále

## Ženy
### Základné skupiny

;Skupina A

;Skupina B

;Skupina C

;Skupina D

### Finále

## Konečné poradie

**Muži**

**Ženy**

**Muži do 21 rokov**

## Externé odkazy
* Canoe polo na oficiálnej stránke ICF  
* Výsledky MS a ME v canoe pole  

## Zdroj
* MS 2008 na stránke ICF  

Kategória:Šport v 2008
Kategória:Majstrovstvá sveta v canoe pole
Kategória:2008 v Kanade
Kategória:Športové podujatia v Edmontone
Konrad Ernst Ackermann

**Konrad Ernst Ackermann** (* 1. február 1712, Schwerin, Nemecko – † 13. november 1771, Hamburg) bol nemecký herec a riaditeľ divadla. 

Hral s vlastným divadlom v Prusku, Poľsku i Rusku. V roku 1767 založil v Hamburgu prvé nemecké národné divadlo.

## Referencie


## Zdroj
* 

Kategória:Nemeckí divadelní herci
Kategória:Riaditelia divadiel v Nemecku
Veľký trek

náhľad|vpravo|Búri na ceste
**Veľký trek** alebo **Veľký pochod** () bola hromadná  migrácia časti Búrov z Kapskej kolónie do vnútrozemia na východ a severovýchod Južnej Afriky v 30. a 40. rokoch 19. stor., vyvolaná britskou diskriminačnou politikou v Kapsku.

Migranti – voortrekkeri – boli potomkami osadníkov prevažne z Holandska, severozápadného Nemecka a francúzskych hugenotov. Veľký trek viedol k založeniu búrskych republík, Oranžského slobodného štátu, Transvaalu a Natalie, anektovanej neskôr Britmi ako kolónia Natal.

Počas Veľkého treku došlo k bojom medzi Búrmi a Zuluami. Po porážke Zuluov (bitka pri Krvavej rieke) v roku 1838, vyhlásili Búri Nataliu, ktorá bola anektovaná Britmi v roku 1843.

## Zdroj

Kategória:Dejiny Južnej Afriky
Carl Clauberg

**Carl Clauberg** (* 28. september 1898 – † 9. august 1957) bol nemecký doktor medicíny, ktorý počas druhej svetovej vojny vykonával drastické medicínske experimenty na väzňoch v Koncentračnom tábore Auschwitz I, pri poľskom meste Osvienčim.

## Biografia
Carl Clauberg sa narodil 28.septembra 1898 vo Wupperhhoffe (dnes časť mesta Solingen) v remeselníckej rodine. Počas prvej svetovej vojny slúžil v Nemeckej armáde ako člen pechoty. Po skončení vojny roku 1918, začal študovať medicínu a napokon po skončení štúdia dosiahol úroveň vedúceho Univerzity gynekologickej kliniky v nemeckom meste Kiel.
Roku 1933 vstúpil do NSDAP a bol menovaný za profesora gynekológie na Könisbergskej Univerzite vo východnom Prusku.

## Činnosť v Osvienčime
V roku 1942 nadviazal kontakty s Heinrichom Himmlerom a opýtal sa ho, či mu nedá možnosť podieľať sa na sterilizácií a sterilizačných experimentoch väčšieho množstva žien v koncentračných táboroch. Himmler súhlasil a v decembri 1942 vyslal Clauberga do Koncentračného tábora Auschwit I, pri poľskom meste Osvienčim. Jeho laboratórium sa nachádzalo v  Bloku 10. Clauberg hľadal jednoduchý a lacný spôsob sterilizácie žien, ktoré podľa myšlienok nacizmu boli považované za príslušníčky menejcenných rás. Clauberg svoje drastické experimenty a pokusy vykonával na väzeňkyniach koncentračného tábora. 
Svojim obetiam vstrekoval kyselinu do pohlavných orgánov bez anestetika. Svoje pokusy realizoval zväčša na židovských ženách, ktoré tak trpeli neznesiteľnými bolesťami a ťažkými infekciami. Niektoré ženy umreli už počas experimentov. Viac ako 700 ich tieto experimenty prežilo, ale ostali trvalo sterilizované.

## Roky po vojne
Potom ako Červená armáda oslobodila Osvienčim, Clauberg sa presunul do koncentračného tábora Ravensbrück, kde pokračovali jeho experimenty na rómskych väzeňkyniach. V roku 1945 ho tu zatkla sovietska Červená armáda. 

V roku 1948 bol postavený pred súd v ZSSR a odsúdený na 25 rokov väzenia. O 7 rokov neskôr bol v rámci výmeny väzňov medzi ZSSR a Západným Nemeckom deportovaný späť do Západného Nemecka, kde sa prezentoval svojimi "vedeckými úspechmi". Roku 1955 na základe hromadných protestov bývalých väzňov koncentračných táborov a verejnosti bol Clauberg zatknutý a postavený pred súd. Zomrel roku 1957 na srdcový infarkt vo svojej cele, skôr ako sa súd začal.

## Zdroj
* 

Kategória:Nacistickí lekári
Kategória:Vojnoví zločinci
Kategória:Absolventi Univerzity v Kieli
Buffalo Bill (rozlišovacia stránka)

**Buffalo Bill** môže byť:

* William F. Cody (1845 – 1917), pozri Buffalo Bill
* film USA z roku 1944, pozri Buffalo Bill (film)
* televízny seriál USA z roku 193, pozri Buffalo Bill (televízny seriál)

## Pozri aj
* Buffalo Bills
Bitka pri Krvavej rieke

**Bitka pri Krvavej rieke** (, zul. iMpi yaseNcome) bolo vojenské stretnutie 464 Búrov a približne 10&nbsp;000 – 15&nbsp;000 zuluských bojovníkov, ktoré sa odohralo 16. decembra 1838 na Krvavej rieke (angl. Blood river, afr. Bloedrivier, dnes rieka Ncome). Búri pod vedením Andriesa Pretoria drvivo zvíťazili a neskôr tu založili búrsku republiku Natalia. Zuluovia mali straty asi 3 000 mužov. Na búrskej strane boli len traja ľahko ranení vrátane samotného Pretoria.

## Externé odkazy
*  Filmové stvárnenie bitky

## Zdroj

Kategória:Bitky v 1838
Kategória:Dejiny Južnej Afriky
Štadión na Sihoti

**Štadión na Sihoti** je futbalový štadión v meste Trenčín. Nachádza sa v mestskej časti Sihoť, blízko železničnej stanice. Je domácim štadiónom klubu FK AS Trenčín. Štadión elipsovitého tvaru s charakteristickými stožiarmi osvetlenia (tzv. „lízatká“) bol postavený v 60. rokoch 20. storočia. Kapacita štadióna pôvodne presahovala 20 000 divákov, nakoniec bola jeho kapacita okolo 4 300 divákov (4000 miest na sedenie).

## Rekonštrukcia
20. mája 2014 schválili poslanci mestského zastupiteľstva v Trenčíne vyčlenenie 105 000 eur na zbúranie nekrytých tribún mestského futbalového štadióna. Futbalový klub sa pokúsi získať príspevok 2,4 milióna eur od Vlády SR a Slovenského futbalového zväzu, na modernizáciu štadióna na Sihoti.

Po začatí demolačných prác na odkrytých tribúnach 5. novembra 2014 mohli diváci na domácich zápasoch AS Trenčín využívať iba hlavnú tribúnu.

## Referencie

## Externé odkazy
* O štadióne na oficiálnej stránke klubu AS Trenčín
* Fotky štadióna

Kategória:Futbalové štadióny na Slovensku
Kategória:Architektúra z 1960
Kategória:Stavby v Trenčíne
Kategória:Šport v Trenčíne
Kategória:FK AS Trenčín
Šašlik

thumb|Šašlik na tzv. ''mangale''
**Šašlik** alebo **šašlyk** (po rusky шашлык – šašlyk, po ukrajinsky шашлик – šašlyk) je pôvodne kaukazské jedlo z baranieho, bravčového či iného mäsa, opečené na ražni. Je obľúbené v krajinách bývalej ZSSR ako Gruzínsko, Rusku, Arménsko, Azerbajdžan, Uzbekistan a Ukrajina.

## História

Skladá sa zo striedajúcich sa kúskov mäsa a cibule. Hoci bolo slovo „šašlik“ pravdepodobne prevzaté Kozákmi od krymských Tatárov už na začiatku 16. storočia, toto jedlo sa do Moskvy nedostalo skôr než pred koncom 19. storočia. Odvtedy sa rozšírilo, v roku 1910 už bolo známe v Petrohrade a do roku 1920 sa stalo bežným pokrmom vo všetkých mestách Ruska.

## Charakteristika
Šašlik býva napríklad pripravovaný z kúskov prerastenejšieho mäsa veľkosti väčšieho orecha, marinovaného cez noc v zmesi červeného vína, octu a korenia. Mäso sa napichuje samotné alebo v kombinácii s cibuľou a sezónnou zeleninou (na Kaukaze aj s ovocím) na ploché šašlikové ihly - šampury a opeká sa nad žeravým uhlím, najlepšie z brezy. Stacionárny gril na prípravu šašliku sa nazýva *mangal*. Opečený šašlik sa podáva s chuťovo výraznými omáčkami, zelenými bylinkami, prípadne zrniečkami granátového jablka.

Na Ukrajine je šašlik pripravovaný aj z väčších kusov marinovaného mäsa (marinuje sa napríklad v majonéze ochutenej korením, cibuľou a pod.) ako sú napríklad celé štvrťky kurčiat a pod.

## Referencie

## Iné projekty

Kategória:Ruská kuchyňa
Kategória:Azerbajdžanská kuchyňa
Kategória:Mäso
Kategória:Gruzínska kuchyňa
Kategória:Arménska kuchyňa
Kategória:Uzbekistan
Kategória:Kaukaz
Buffalo Bill

**William Frederick Cody**, prezývaný **Buffalo Bill** (* 26. február 1846, Le Clair, Iowa – † 10. január 1917, Denver) bol americký dobrodruh a legendárna postava Divokého Západu. Svoju slávu získal hlavne vďaka dobrodružným novelám Edwarda Judsona.

## Životopis
Už vo svojich pätnástich rokoch vstúpil do služieb Pony Expressu. Na koni prevážal poštovné zásielky, z východného pobrežia na západné, cez nebezpečné indiánske územie. Po vypuknutí Občianskej vojny slúžil v armáde Únie ako vojenský prieskumník.

Po vojne sa v roku 1867 nechal najať ako zásobovateľ a za 500 dolárov mesačne dodával bizónie mäso pre robotníkov pracujúcich na stavbe kansaskej pacifickej dráhy. Vďaka tejto práci získal svoju prezývku a stal sa jedným zo symbolov vyhubenia bizónov. Podľa niektorých zdrojov ich počas šiestich mesiacov postrieľal 4 280 kusov.

Roku 1869 si ho ako jeden zo symbolov Divokého západu vybral Edward Judson, nazývaný „Buntline“ a spísal cez 200 románov s Buffalo Billom v titulnej úlohe (tzv. bufalobilky). Okrem toho sa Bill stal aj hrdinom niekoľkých divadelných hier. O jednej z nich, *Zvedovi prérie*, napísal New York Herald: „… Dielo tak hlúpe a tak zle zahrané, že je až zaujímavé…“.

Krátko pracoval ako šerif a jazdec Wild West Show, než natrvalo zakotvil ako riaditeľ veľkej jazdeckej šou. Prešiel s ňou celé Spojené štáty a neskôr aj Európu. Vďaka tejto šou sa ešte viacej rozšírila jeho sláva a on sa stal už počas života legendou. V neskoršom veku už ani nedokázal rozlišovať medzi tým, čo je v jeho živote fakt a čo fikcia. Preto je nutné k jeho vlastným životopisom pristupovať s rezervou.

Buffalo Bill zomrel na chorobu obličiek.

## Referencie

## Iné projekty

## Zdroj
* 

Kategória:Osobnosti USA
Kategória:Osobnosti na poštových známkach USA
Kategória:Divoký západ
Kategória:Slobodomurári USA
Kategória:Poľovníci USA
Kategória:Osobnosti z Iowy
Kategória:Osobnosti americkej občianskej vojny
Majstrovstvá sveta v canoe pole 2010

**Majstrovstvá sveta v canoe pole 2010** boli v poradí 9. majstrovstvá sveta v canoe pole, ktoré organizuje Medzinárodná kanoistická federácia (ICF). Konali sa v Miláne, v Taliansku od 1.5. septembra 2010, za účasti 22 mužských a 18 ženských tímov. Víťazmi sa stali druhýkrát v histórii Francúzi a štvrtýkrát Britky.

Po 8 rokoch sa konal popri turnaji mužov do 21 rokov aj turnaj žien rovnakej vekovej kategórie. Zvíťazili v nich Nemci a Francúzky.

## Muži
### Základné skupiny

;Skupina A

;Skupina C

;Skupina B

;Skupina D

### Stretnutie o 3. miesto

### Finále

## Ženy
### Základné skupiny

;Skupina A

;Skupina B

;Skupina C

;Skupina D

### Stretnutie o 3. miesto

### Finále

## Konečné poradie

**Muži**

**Ženy**

**Muži do 21 rokov**

**Ženy do 21 rokov**

## Externé odkazy
* Canoe polo na oficiálnej stránke ICF  

## Zdroj
* MS 2010 na stránke ICF  

Kategória:Šport v 2010
Kategória:Majstrovstvá sveta v canoe pole
Canoe polo
Kategória:2010 v Taliansku
Kategória:Šport v Miláne
Žilinská televízia

**Žilinská televízia** bol názov regionálnej televíznej stanice, ktorá vysielala v Žiline v období rokov 20032006 a opätovne 20092012

Televízia začala vysielať vo februári 2003 a v roku 2006 sa premenovala na TV Patriot. Vysielanie prebiehalo terestriálne z vysielača na Dubni a cez káblové siete. V roku 2009 sa majiteľ  rozhodol obnoviť vysielanie Žilinskej televízie, pretože TV Patriot už „prestala byť žilinskou, respektíve regionálnou televíziou“. Na konci roka 2011 spustila televízia vlastný multiplex DVB-T z kóty Hradisko na 56. kanáli. V roku 2012 sa premenovala na TV 56.

## Referencie

Kategória:Regionálne televízne stanice na Slovensku
Kategória:Zaniknuté televízne stanice na Slovensku
Kategória:Kultúra v Žiline
Kategória:Vzniklo v 2003
Kategória:Zaniklo v 2006
Kategória:Vzniklo v 2009
Kategória:Zaniklo v 2012
Kategória:Organizácie v Žiline
Parašutista

**Parašutista** môže byť:
* v športe: osoba venujúca sa parašutizmu, resp. vycvičená v parašutizme, pozri pod parašutizmus
* vo vojenstve: príslušník (padákových jednotiek) výsadkového vojska, pozri výsadkár

## Pozri aj
* padák
* výsadok

## Referencie
Veľký pochod

**Veľký pochod** môže byť:
*veľký organizovaný presun davu najmä ako forma demonštrácie a podobne
*Veľký trek
*Dlhý pochod
Streetball

[thumb|Hráči streetballu na [Venice Beach, Kalifornia, USA]]
**Streetball** je mestská forma basketbalu, ktorá sa dnes hrá na ihriskách a v telocvičniach po celom svete. Zvyčajne sa používa iba jedna strana basketbalového ihriska ale inak sú pravidlá veľmi podobné profesionálnemu basketbalu. Počet hráčov sa môže pohybovať od jedného útočníka proti jednému obrancovi (1 on 1) až po 2 tímy po 5 hráčov.

## Pravidla hry
# Základné princípy a pravidlá vychádzajú z basketbalu.
# Hrá sa na jeden kôš t. j. 1/2 basketbalového ihriska. Na druhej strane v zemi zrodu sa hráva na 2 koše.
# Streetball môže hrať akýkoľvek počet hráčov od 1 proti 1 a viacej. Najideálnejší je však variant 3 proti 3, pri ktorom je dostatok priestoru na kolektívnu hru a individuálnu kreativitu.
# Hodnota koša je 1 bod a spoza trojbodovej čiary 2 body.
# Pred zahájením hry sa určuje držanie lopty. Pri nerozhodných situáciách sa napr:
#* určením hráča, ktorý hádže na kôš spoza trojbodovej čiary, pri trafení získa loptu pre svoj tím, inak loptu stratí
#* tzv. „Strih“ (kameň, nožnice, papier)
#* brániaci tím má loptu
#* dohodou a pod.
# Pri zahájení alebo prerušení hry sa lopta vyhadzuje zo zázemia.
#* Rozšírený je taktiež tzv. „**CHECK**“ = podanie lopty súperovi na hranici trojbodovej čiary.
# Samotná hra končí po dosiahnutí 11, 16, 21 bodov

## Iné projekty

Kategória:Basketbal
ACM

**ACM** môže byť:
* Arab Common Market – Arabský spoločný trh
* Association for Computing Machinery
* arteria cerebri media (lat.) –  stredná mozgová tepna
Cesta III. triedy 3650 (Slovensko)

**Cesta III. triedy číslo 3650** (*III/3650*, staré číslo *III/050208*) je cesta III. triedy na Slovensku v okrese Trebišov. Jej celková dĺžka je .

## Priebeh
Cesta začína v obci Dargov križovatkou s cestou I. triedy 19 (európska cesta 50). Úsek v intraviláne obce má názov Jarná ulica. Ďalej cesta pokračuje cez obec Bačkov, kde tvorí Hlavnú ulicu. Následne sa na rozhraní katastrálnych území Bačkova a mesta Sečovce, medzi polohami *Višňovinky* (severozápad), *Pod Petrovým jarkom* (severovýchod), *Studnice* (juhozápad) a *Povrazy* (juhovýchod), križuje s cestou III. triedy 050210. Cesta pokračuje východným smerom do Albínova, mestskej časti Sečoviec, kde sa po križovatke s III/050215 stáča prudko na sever a mieri do obce Višňov. V intraviláne Višňova nesie názov Hlavná ulica. Komunikácia tu končí križovatkou s III/050247.

## História
Cesta vedúca touto trasou je zakreslená už na mape 3. vojenského mapovania (18751884). Podľa miestneho vlastivedného spravodaja (1978) prebehla v rámci 2. päťročnice (19561960) *„výstavba prípojovej cesty AlbínovBačkov“*.

## Autobusová doprava
Na trase sa nachádza niekoľko autobusových zastávok – v obci Bačkov (nákupné stredisku a č. d. 80), na križovatke s&nbsp;III/050210, v mestskej časti Albinov a v obci Višňov (nákupné stredisko). Pravidelné autobusové spojenie zabezpečuje ARRIVA Michalovce, a.s.

## Nehodovosť
Úsek prechádzajúci Albínovom je známy zvýšenou frekvenciou dopravných nehôd pre šmykľavý povrch vozovky za mokra a prudkú neprehľadnú zákrutu. Odporúčaná rýchlosť na tejto časti cesty je 40 km/h.

## Pozoruhodnosti
V obci Dargov sa v blízkosti cestnej komunikácie nachádza vstup do vojenského bunkra. Pri vjazde do Bačkova sa nachádza starý židovský cintorín. Významnou sakrálnou pamiatkou je aj kamenný kríž z roku 1888 pri križovatke s III/050210, v extraviláne Albinova.

V roku 1981 v polohách *Žarjova* a *Višňovčik*, východne od obce Bačkov, medzi touto cestou a cestou III/050210, boli objavené stopy rozsiahlejšieho sídliska slovanského pôvodu, podľa črepového materiálu datovaného do 8.9. storočia.

## Súradnice


## Referencie

3650
Kategória:Dargov (okres Trebišov)
Kategória:Bačkov (okres Trebišov)
Kategória:Sečovce
Kategória:Višňov
Karl Brandt

**Karl Brandt** (* 8. január 1904, Mulhouse, Alsasko-Lotrinsko – † 2. jún 1948, Landsberg am Lech, Nemecko) bol nemecký nacistický lekár, osobný lekár Adolfa Hitlera a vojnový zločinec z druhej svetovej vojny.

## Život

Karl Brandt sa narodil 8. januára 1904 v Mulhouse v Alsasku-Lotrinsku (dnešné Francúzsko). Roku 1928 získal doktorát z medicíny.

V roku 1932 vstúpil do NSDAP, v roku 1933 sa stal členom SA, a roku 1934 vstúpil do Waffen-SS. Od roku 1934 slúžil ako osobný lekár Adolfa Hitlera. V roku 1934 sa oženil s plaveckou šampiónkou Anni Rehbornovou, s ktorou mal neskôr syna Karla Adolfa Brandta. V roku 1939 bol vybraný za vedúceho programu eutanázie (Program T-4). V roku 1942 sa stal Ríšskym komisárom pre zdravie a hygienu. Počas druhej svetovej vojny sa podieľal so svojim zástupcom Wernerom Hydeom a ďalšími na zločinných experimentoch na ľuďoch. Patrili medzi ne experimenty, pri ktorých boli väzni koncentračných a zajateckých táborov vystavovaní mrazu, malárii, vírusovej hepatitíde a týfu, alebo pôsobeniu yperitu či sulfanilamidu. Ďalej tiež pokusom pri výskume regenerácie kostí, svalov a nervov, transplantácii kostí, sterilizácii a iných experimentoch, ktoré si vyžiadali smrť mnohých väzňov.

Po skončení vojny bol Brandt obvinený zo zločinov proti ľudskosti počas Norimberského tribunálu s lekármi. Súd s ním sa začal 9. decembra 1946. Bol uznaný vinným a následne  2. júna 1948 obesený.

## Iné projekty

Kategória:Popravení obesením
Kategória:Nemecké osobnosti druhej svetovej vojny
Kategória:Vojnoví zločinci
Kategória:Nacistickí lekári
Gmina Białobrzegi (powiat łańcucki)

**Gmina Białobrzegi** je vidiecka gmina v Poľsku v Podkarpatskom vojvodstve.

Má rozlohu 56,13 km² a žije tu 8078 obyvateľov (2006), priemerná hustota zaľudnenia je 143,92 osôb/km².

Sídlom powiatu, v ktorom sa gmina nachádza, je mesto Łańcut.

Kategória:Obce v Poľsku
Kategória:Podkarpatské vojvodstvo
Bodrum

[thumb|Zvyšky [Mauzóleum v Halikarnasse|mauzólea]]
**Bodrum** (najneskôr od 17. stor.; staršie aj: *Budrum, Bodrun, Budru, Boudroum, Bodroun, Boudrou*;  v staroveku  **Halikarnassos** alebo **Halikarnássos** [starogréckym písmom * Άλικαρνασσός* - Halikarnassos/iný prepis Halikarnássos], po slovensky pre starovek aj **Halikarnas**; po novogrécky *Αλικαρνασσός* - Alikarnassos) je kúpeľné a turistické mesto v Turecku na pobreží mora (v Keramickej zátoke) oproti ostrovu Kos, v provincii Muğla. Leží v historickom regióne Kária. V roku 2000 malo 32 227 obyvateľov. V meste stojí hrad (dnes múzeum), ktorý postavili johaniti začiatkom 15. storočia. Mesto je rodiskom Herodota a Dionysia Halikarnaského.

## Dejiny
Halikarnas, grécke prístavné mesto, postavili okolo roku 1000 pred Kr. Dóri ako obchodnú kolóniu, neskôr tu mali silný vplyv Ióni. 386 pred Kr. Halikarnas pripadol Perzii. Perzský satrapa kárskeho pôvodu Mausólos tu vybudoval viacero monumentálnych stavieb, vrátane jedného zo 7 divov sveta – Mausóleion. Po dobytí mesta Alexandrom Veľkým v roku 334 pred Kr. mesto nemalo väčší význam, v 12. storočí ho silno poškodilo zemetrasenie. Začiatkom 15. storočia tu križiacki rytieri Johaniti postavil významný hrad, pravdepodobne zo stavebného materiálu pochádzajúceho zo starovekého Halikarnasu, konkrétne z Mausóleia. Hrad nazvali Petronium. V 16. storočí osmanský sultán Süleyman I. dobyl mesto, ktoré ovládali johaniti na Rodose. V tureckom období sa skomolením latinského názvu hradu *Petronium* (Hrad svätého Petra) vytvoril názov Bodrum/Budrum a pod. Hrad bol sto rokov významnou pevnosťou.

Počas osmanského obdobia bol Bodrum menším prístavom, pričom tu, ako aj v ostatných mestách západnej Malej Ázie žili Gréci. V roku 1923 počas grécko-tureckej výmeny obyvateľov sa miestni Gréci vysťahovali do Grécka, hlavne na Krétu, kde založili mesto Nea Alikarnassos(*Nový Halikarnas*). Do Bodrumu prišlo grécke moslimské obyvateľstvo z Kréty, ktoré rozprávalo len po grécky, teda grécky jazyk je v Bodrume rozšírený aj dnes. 

## Literatúra
* *Bodream*, Jean-Pierre Thiollet, Anagramme Ed., 2010.ISBN 978 2 35035 279 4

## Referencie

## Iné projekty

## Zdroje
*
* Bodrum a Halikarnas in: Encyclopaedia Beliana
* Nea Alikarnassos-história 

Kategória:Mestá v Turecku
Kategória:Turecká riviéra
Kategória:Archeologické lokality v Turecku
Kategória:Prístavné mestá v Turecku
Kategória:Prístavné mestá Egejského mora
Gmina Biskupiec (powiat olsztyński)

**Gmina Biskupiec** je mestsko-vidiecka gmina v Poľsku v Varmsko-mazurskom vojvodstve.

Má rozlohu 290,38 km² a žije tu 19018 obyvateľov (2006), priemerná hustota zaľudnenia je 65,49 osôb/km².

Sídlom powiatu, v ktorom sa gmina nachádza, je mesto Olsztyn.

## Iné projekty

Kategória:Obce v Poľsku
Kategória:Varmsko-mazurské vojvodstvo